પશુચિકિત્સક મહાસંઘ હરિયાણામાં આવેલી વેટરિનરી ડૉક્ટરોની સર્વોચ્ચ સંસ્થા છે અને તેમણે એ બાબત પ્રત્યે અંગુલિ નિર્દેશ કર્યો હતો કે વેટરિનરી કાઉન્સિલ ઍક્ટ હેઠળ ડૉક્ટર ન હોય એવી વ્યક્તિને પ્રાણીઓ સંબંધી દવાનો ઉપયોગ કરવાની પરવાનગી આપવી ગુનો બને છે. અવનિને બેહોશ કરવા માટે જે ડાર્ટ મારવામાં આવ્યું હતું એમાં પ્રતિબંધિત વર્ગની દવાનો ઉપયોગ કરવામાં આવ્યો હતો અને આવી દવાનો ઉપયોગ ફક્ત વેટરિનરી ડૉક્ટર જ કરી શકે છે.